
Erick Henriquez, Presidente di SIWAtambe ta acuerdo cu 

Prome di aumenta prijs di awa y coriente, den WEB 

mester cuminsa na mara faha 

SIWA no a wordo envolvi den e proposicion aki 


MASKE cu Gobierno a duna di conoce 
caba, cu prome di aumenta prijs di awa 
y coriente, WEB Aruba N.Y mester 
cuminsa na baha su propio gastonan. 
Esalci tabata reaccion di Prome Minister 
Evelyn Wever Croes relaciona cu e 
carta cu gerencia di WEB a manda pa 
Utilities. 

Buscando informacion di e sindicato di 
WEB Aruba N.Y, su Presidente Erick 
Henriquez no tabata nada contento, 
pasobra esaki ta otro violacion di 
palabracion cu nan tin cu gerencia, esta 
tur loke tin di haci cu e empleado y 
pueblo, SIWA mester ta envolvi. 

Esaki ta comproba un biaha mas cu 
SIWA no tin contacto cu Director di 
WEB Aruba N.Y, pesey ora cu e carta 
a leak, e tabata un sorpresa pa SIWA. 
Pasobra ora algo asina mester tuma 
lugar, sigur e ta afecta e miembronan di 
e sindicato tambe. 

Den e CAO tin mencion cu ora cu tin 
algo cu ta e miembronan, e sindicato 
mester ta envolvi, loke no a tuma lugar. 
De facto tur luna tin encuanto cu 
gerencia di WEB Aruba N.Y, pero den 
cada reunion informacion importante 
no ta bin na discusion, manera e caso 
aki. 

SIWA ta para banda di pueblo, y como 
tal no por bay sin mas pa aumenta 
tarifa di awa y coriente. E director(nan) 
mester studia tur alternativa, prome 
cu bin cu un proposicion pa aumenta 
prijs di awa y coriente, segun Erick 
Henriquez. 

Scenarionan mester ta poni riba mesa, 
pa tur stakeholder discuti, demostrando 
transpariencia, pa despues tur hende ta 
sostene un posible aumento di tarifa di 
awa y coriente. 

Encuanto e hecho cu Prome Minister 
Evelyn Wever Croes a manda WEB 
Aruba N.Y bay baha gasto prome, 
Erick Henriquez ta sostene esey tambe, 
alegando cu nan di WEB Aruba N.Y 
tambe mester cuminsa na mara faha, 
prome di bay tuma medida riba pueblo, 



pasobra un aumento di awa y coriente, 
ta un medida riba pueblo. 

Ni si kita tur beneficio di e trahadornan, 
manera kita nan bonus, etc., WEB 
Aruba N.Y lo keda core den cora. Esey 
lo no yuda. 

Pero gerencia no por sigui core den 
autonan di luho, no sigui atende 
proyectonan fantasma. 

E problema ta, cu awor no a hedge, di 
acuerdo cu deseo di Gobierno actual. 
Esald t’e consecuencia awe, segun 
Presidente di SIWA. Stop cu speculacion 
pasobra esey no ta yuda WEB cu nada, 
mientras cu prijs di crudo si ta sigui subi. 


P.e. tin un comision di energia, pero si 
e comision aki ta funciona, Presidente 
di SIWA no por bisa, pasobra nan 
tampoco lo ta na altura di deseo di 
WEB Aruba N.Y 

P.e. easuntodi huma diWEBArubaN.Y 
cu lo ta dañino pa un grupo di trahador 
di ASTEC, Aduana, APA y un grupo di 
truck-driver, pero na opinion di SIWA 
for di e momento ey, Gobierno mester a 
organisa un reunion cu tur stakeholder, 
cu Parlamentarionan y hasta cu prensa, 
pa pidi splicacion di gerencia di WEB 
Aruba N.Y pa sa kico ta pasando, y 
asina bira un discusion publico, y hasta 
pidi pa prensa ta presente. No por sigui 
tira otro cu lodo y asina nunca nos por 
keda cla. 

Awor Natuur ScMilieu a duna di conoce 
cu e pruebanan haci, no a conclui cu e 
huma of gas di WEB ta malo pa ningun 
hende. Ta kende SIWA ta puntra nan 
mester kere? 

Proximamente SIWA lo tin reunion 
general, pa prepara pa un CAO nobo 
y nan lo consulta cu nan miembronan 
kico nan kier. 

Ladronicia ilegal transforma den ladronicia legal contra pueblo 


ALGUN dia atras AWEMainta a publica 
un articulo riba un situacion fastioso 
caminda varios tienda y supermercado, ta 
bende fruta y berdura cu no ta bon y cu a 
cuminsa daña. 

Ora cu hiba esakinan bek ta bira otro 
problema, ya cu e supermercado no kier 
cambia esakinan ya cu e dia a pasa, pero 
ora cu bay wak por ehempel den e baki di 
batata, por tuma nota cu tin mas batata 
daña, cu no ta bon pa come, pero esakinan 
ta sigui na benta. 

Con cu mira esaki e ta un tipo di ladronicia 
contra di e cliente cu ta bira victima di e 
situacion ya cu el a paga pa un saco di 
batata bon, pero ta haya un 70% di loke 
el a cumpra e no por uza. 

Ultimo tempo cu e situacion cu tin cu 
Venezuela e abuso aki a bira mas frecuente 
y caminda tin hopi fruta y berdura cu ta 
wordo bendi n’e consumidor, no ta bon 
calidad y pa gran parti no ta sirbi pa come. 
Sinembargo e tipo di ‘ladronicia’ aki 
no solamente ta cerca supermercado y 
tiendanan, pero e consumidor ta wordo 
someti na varios situacion den cual e ta 
sali perhudica sin mucho posibilidad cu e 
ta haya su placa cu el a paga belc. 

P.e. si nos papia riba servicio di cable, 
caminda ta paga pa un pakete di tanto 
canal, caminda e canalnan ta conoci na 
momento di firma e contract, pero ta 
surgi un of otro situacion caminda tin 
canalnan cu ta cay afo riba cable, ta keda 
dianan largo sin ta obtenibel y tin ora 
hasta e wordo cancela y cambia pa algo 
otro cu no ta loke e consumidor a firma 
pa ricibi. 

Ora cu bay paga na fin di luna, no ta haya 
ni un splicacion y tampoco descuento y 
atrobe t’e consumidor ta wordo perhudica 
y e ta perde placa. 

Kasas un di e situacionnan mas serio cu tin 
ta relaciona cu companianan di utilidad, 
caminda tin hopi situacion penoso ta 
tuma lugar, pero e consumidor no ta haya 
ningun recompensa. 


P.e. tin companianan di utilidad cu a 
inverti hopi placa den nan sistema on line 
y a acomoda e consumidor p’asina e por 
paga su cuenta di tur luna via di su banco 
loke ta scapa a persona di bay para den rij 
na e compania di utilidad pa paga. 
Sinembargo ta resulta pa un of otro fayo 
den e sistema cu e compania di utilidad 
no ta haya notificacion na tempo cu e 
consumidor a paga cu ta resulta cu ta bay 
corta e meter di awa. 

Esaki ta pone cu e consumidor ora cu 
realisa cu nan a corta su awa, tin cu pidi 
permiso di su doño di trabou pa por bay 
regla esaki, cu ta bay a costo di su salario 
of vacacion caminda e tin cu bay banco 
un biaha mas pa busca un comprobante 
cu el a paga debidamente su cuenta di 
awa. 

Pero ora cu e consumidor aki bay oficina 
di compania pa mustra cu el a paga su 
cuenta debidamente, e ta wordo avisa 
cu e mester paga multa pa bolbe habri e 
meter cu ya el a paga caba den e periodo 
debido y e ciudadano tin cu haci esalci ya 
cu e ta core riesgo di keda sin awa pa resto 
di dia, pues ta cobra un multa caminda t’e 
compania t’esun cu mester wordo multa. 
Esaki ta pone cu e ciudadano tin cu saca 
placa cu kisas e tabatin poni un banda 
pa otro cos pa regla un asunto den cual e 
t’esun perhudica. 

Tur esaki ta tuma lugar, pa motibo e 
compania tin un monopolio y ta haci y 
deshaci manera nan ta haya ta bon, sin 
tene cuenta cu derecho di e consumidor. 
Berdad cu Aruba tin un Fundacion 
CAS (Fundacion Consumidor Arubano 
Solidario), pero nan ta hayando placa, pa 
no haci net nada. 

Un tempo nan a bin cu hopi informacion 
p’e consumidor, pero awe nan no ta haci 
nada mas, anto pakico nan tey anto? 

E unico contesta cu tin ora e funcionario 
na caha por bisa: “Ya mi no por haci 
nada” pero si ta keda cu placa di e persona 
cu e compania a haya indebidamente. 


Ladronicia??? 

Den e sistema hudicial tambe tin un 
situacion cu ta mustra riba un manera 
fini pa saca placa di hende sin cu ta sigui 
e procedura normal y aki nos ta referi n’e 
sistema di multa ora cu un ciudadano 
haya un multa pa cualkier infraccion den 
trafico. 

E proceso cu mester ta cu e ciudadano 
aki tin cu haya un citacion p’e presenta 
dilanti di un Elues durante tratamento di 
su caso, pero pa hopi tempo caba ningun 
citacion ta wordo dirigi na esnan cu haya 
un multa te dia cu nan haya un cobransa 
di Ministerio Publico informando nan 
persona cu nan tin un multa pa paga y cu 
nan tin cu haci esald dentro di tanto dia, 
sino nan ta core riesgo di wordo deteni y 
encarcela. 

No t’e procedura corecto ya cu e ciudadano 
tin e derecho di presenta dilanti di un 
Hues pa si e ta desea, defende su caso 
y trata di convence Hues cu e multa no 
tabata husto, pero tin casonan cu esaki 
no ta tuma lugar y solamente ta forsa e 
ciudadano di bay paga su multa, cu e tin 
rason of no rason. 

Asina tin hopi caso mas cu kisas e 
ciudadano mes no ta realisa cu el a haya 
un cara abou, ta acepta lolce wordo poni 
nan dilanti sin mas ya cu kisas nan tempo 
ta limita. 

P.e. na un refresqueria ta bende dos tipo di 
hamburger, uno den pan grandi pa 7,50 y 
otro den pan chikito, cu ta un rolls, mita 
di e pan grandi y ta resulta cu pasobra el 
a pidi un hamburger pan grandi, e tin cu 
paga esaki apesar cu el a haya esaki den 
un pan chikito. 

Esaki ta ‘oplichterij’ y cu ta tuma lugar 
tur dia, den tur forma posibel caminda 
e ciudadano ta wordo perhudica 
grandemente sin cu e por haci algo al 
respecto. 

Y tanten cu no tin un organisacion cu 
a sali pa protega e consumidor, tipo di 
abusonan aki ta sigui sosode. 

Hoben medico Arubano cu invento nobo na Hulanda 


E hoben Marvin Eyra a nace na 
Aruba y ta un medico graduado na 
Universidad di Amsterdam (VU 
Medisch Centrum). Hunto cu su 
colega y business partner Mucahit 
Yalaniz tambe gradua como medico 
na VU Medisch Centrum, Marvin 
Eyra a trece riba mercado Hulandes 
e producto Braincaps. 

Cu un mundo cu mas y mas ta 
bay cambiando, nos a bira sernan 
humano cu ta haci mas labor den 
menos tempo. Saca mas for di nos 
mes ta algo positive, pero cu ta bin 
tambe cu mas stress y hopi biaha 
nos energia no ta suficiente pa logra 
tur nos meta. 

Esaki ta conta pa tanto adulto como 
studiantenan cu den temporada di 
examen un stimulo extra p’e mente 
ta necesario. 

Di e forma aki a nace e idea pa trece 
Braincaps na Hulanda. 

Braincaps ta un suplemento 
natural cu ta sano pa nos curpa y 
cu ta stimula e concentracion di 


cada persona. Cada ingrediente 
ta natural y a ser declara sano pa 
European Food Safety Authority. 
Mientrastanto e clientela no ta 
solamente studiantenan sino a ser 
amplia pa abogado- y negociantenan. 

Marvin Eyra mes ta actualmente 
bezig cu un otro producto cu a caba 
di ser lansa riba mercado. Ta trata 
di Braincaps Night p’esnan cu kier 
disfruta lo maximo di nan soño. 
Braincap Night ta stimula e ritmo 
di sosiego natural y e restoracion 
mental despues di un dia druk di 
trabao. 

Prensa Hulandes manera NOS y 
FunX radio ta dedicando e atencion 
necesario n’e productonan ald. T’e 
deseo di Marvin Eyra p’e por brinda 
Aruba y tur studiante Arubano na 
Hulanda su producto. 

Mas informacion por ser haya 
riba www.braincaps.nl. Tambe por 
bishita e Facebook page di Marvin 
Eyra of instagram.com/marvin. 
renato. 



Awor ta turno na 

Dam di Meke ta na candela 


DIADOMINGO 

marduga habitantenan 
den bario di Moko, 
Catiri y Tanki Leendert 
a spierta di holor di 
huma. Esald tabata 
procedente di e dump 
na Moko. 

Bomberonan a bay n’e 
sitio, pero a opta pa 
no combati e candela, 
pero lagu’e kima bay 
den e buraco, pasobra 
e no tabata forma 
mucho peliger na 
casnan den becindario. 
Doño di e tereno a 
splica cu ta sushi seco 
di construccion tabata 
kimando, cu a afecta 
e habitantenan di e 
barionan menciona. 

Mcmeho energetico ta ausente den Gobierno 



NO tin un maneho 
energetico. Gobierno 
no ta duna informacion 
di loke ta pasando. 
Tabatin practicamente 
un acuerdo cla cu 
GasUnie, y no kier 
ni sinta na mesa cu e 
compania Hulandes 
aki. Esaki ta puntonan 
cu Parlamentario 
Mike de Meza (AVP) 
a trece dilanti den 
un declaracion cu el 
a duna siman pasa. 
De Meza tabata e 
Minister encarga cu 
asuntonan di refineria 
y Asuntonan di 
Energia. 

“Nos ta mira 
actualmente un 

maneho energetico 
ausente den e 
Gobernacion nobo,” 
ta e prome punto cu el 
a trece dilanti den su 
declaracion. 

Un di e aspectonan cu 
de Meza a cuestiona ta 
con Gobierno mes no 
sa kico nan kier haci cu 
e sistema di hedging, ya 
cu despues di a critica 
esaki fuertemente 
den pasado, a drenta 
Gobierno, a ldt’e, a 
pone y a bolbe kite. 
Esalci, el a bisa, ta 
muestra cu no tin 
maneho energetico. 

Na AWEMainta a 
wordo splica cu e 
sistema di hedging ta 
wordo uza pa reduci 
e riesgonan y cu hopi 
compania ta uza 
hedging pa reduci e 
nivel di riesgo den 
sectornan importante 
di nan operacion, y 
den e caso di WEB ta e 
prijs di combustibel cu 
ta depende di mercado 
internacional. 

Den e declaracion 
cu de Meza a duna, 
el a cuestiona cu pa 


hopi luna caba nan ta 
puntrando Gobierno pa 
su maneho energetico 
pasobra nan a tuma 
nota cu na momento 
cu e Gobierno aki a 
tuma mando, a tuma 
decision pa stop por 
ehempel e mesun 
hedging cu semper 
nan a cuestiona. Den 
2 luna di tempo e 
mesun Gobierno a 
duna instruccion pa 
bay hedge atrobe y 
despues di tres luna a 
tuma decision atrobe 
pa stop e hedging. Un 
di e efectonan cu na 
momento cu nan a para 
e hedging tabatin como 
consecuencia ta cu e 
tarifa di awa y coriente 
no por bay keda stabiel. 
E lo bay na e sistema 
di antes unda cu 
continuamente e prijs 
ta cambia localmente. 
AVP den bista di esaki 
a bisa recientemente 
e ausencia di hedging 
y e hecho cu ta bay 
cumpra un fuel oil 
di mas calidad pa 
wordo uza na WEB pa 
preveni, den nan bista, 
e efecto di emision cu 
ta stroba e operacion 
na APA, sigur tin 
efecto riba e costonan 


di produccion. 

E exmandatario a bisa 
cu contrario na e actual 


Gobierno, tempo di e 
Gobernacion di AVP 
a drenta Gobierno y 
a bisa cu pa e parti 
energetico, mirando 
e direccion cu mundo 
ta bayendo, lo mester 
haci cierto cambionan. 
E tabata un plan total 
di dos componente 
consistiendo di 

"demand" y "supply". 
E "supply" ta e 
produccion di e energia 
y awa potabel. A dicidi 
di haci diferente cos 
y un ta sigui upgrade 
e operacion di WEB 
for di e sistema 
convencional pa bay 
na sistemanan hopi 


mas eficiente, manera e 
recip engine y seawater 
reverse osmosis cu a 
pone tambe cu na aña 
2012 por a baha e prijs 
di awa cu 33% y prijs 
di coriente cu 16%. 
Mientras ta haci esey, 
cambiando e sistema, 
bo ta traha riba e 
pakete pa bay den 
direccion di energia 
alternativa. E solo y 
biento tin energia cu 
por wordo converti pa 
produci awa potabel y 
energia electrico. "Esey 
nos a haci y a traha 
diferente proyecto," de 
Meza a splica. 

Aruba a uni su mes na estudio di tribon den Caribe 


ARUBAy st. Eustatius 
a uni nari mes na Sint 
Maarten pa realisa un 
estudio di tribon den 
Caribe. Esaki a keda 
anuncia y publica den 
e corant Daily Herald 
di Sint Maarten siman 
pasa. 

E articulo publica pa 
e corant ta bisa como 
parti di e “Dutch 
Caribbean Nature 
Alliance” (DCNA) di 
e proyecto “Save our 
Sharks”, expertonan 
marino di St. Estatuis 
y Aruba a uni cu 
Sint Maarten Nature 
Foundation pa sia 
tecnicanan cientifico di 
investigacion relaciona 
cu conservacion y 
investigacion di tribon. 
Parke Nacional di St. 
Eustatius STENAPA 
y Parke National 
Arikok di Aruba su 


representantenan 
a pasa un siman 
cu e Fundacion 
di Naturalesa 

siñando metodonan 
di investigacion, 

incluyendo tecnicanan 
con pa “tag” tribonnan, 
con pa recoge prueba 
di DNA, midimento 
biologico y con pa 
atende cu e especienan. 
Por lesa den e corant 
comentario di Tadzio 
Bervoets, kende ta 
“Nature Foundation 
Manager” y lider di 
e “Save our sharks 
project”, kende a 
bisa: “nos tabatin un 
excelente siman di 
entrenamiento hunto 
y siñando di otro di e 
miho forma pa colecta 
datanan cientifico 
for di e diferente 
specienan di tribon.” 
E1 a sigui bisa cu St. 



Eustatius y Aruba ta 
den e proceso pa crea 
nan propio programa 
di investigacion tribon 
y conservacion. Nos a 
pensa cu lo ta bon pa 
Aruba y St. Eustatius 
bini aki y siña di loke 


nos ta haciendo aki na 
St. Maarten. Na mesun 
momento tambe nos a 
siña di nos coleganan y 
a agrega conocimento 
nobo na nos sistema 
di coleccion di data. 
Banda di esald, mi 


tin cu bisa cu ta 
solamente por medio 
di un sistema adecua 
di recoge informacion 
veredicto nos por sigui 
traha na bienestar 
di proteccion di 
tribonnan localmente 
y regionalmente. 

Nan ta bisa cu 
tanto Aruba como 
Statia lo aplica e 
tecnicanan siña na 
Sint Maarten den nan 
mesun teritorionan. 
Conservacion di 

tribon den Caribe 
ta exigi un esfuerso 
regional, y e siman 
di estudio aki tabata 
un paso den e bon 
direccion,” Giancarlo 
Nunes Gerente di 
Conservacion di Parke 
Arikok a expresa. 

E proyecto di 
conservacion di tribon 
di DCNA a wordo 
funda door di Postcode 
Lotterij di Hulanda 
y a pone e enfoke 
riba conservacion 
di tribonnan. E 
proyecto a haci uzo 
di ciencia, educacion 
y comunidad y a bin 
ta lobby pa establece 


sanctuarionan di 

tribon, cuminsa 

cu programanan 

cientifico, y educa 
e pueblo riba e 
importancia di 

tribonnan den Caribe. 
Datanan inicial di 
satelite capta di Saba y 
Sint Maarten a mustra 
cu tin un movecion 
regional significante di 
e especie den Caribe. 
“Nos mester tin 
mas iniciativa pa cu 
investigacion, manera 
nos proyecto aki y na 
Sabana y cu e proximo 
proyectonan na St. 
Eustatius y Aruba, 
p’asina nos haya un 
miho idea riba status 
di e especienan, nan 
patronchi migratorio 
y nan distribucion 
localmente den e 
awanan di Caribe. 
Sharksnan ta hopi 
importante pa salud 
di e lama Caribense, 
pero tambe ta un di 
e especienan marino 
grandi cu mas ta 
den menasa riba e 
planeta,” Bervoets a 
bisa na e corant The 
Daily Herald di Sint 
Maarten. 

Mike de Meza: Pueblo wanta, tin mas pa bini 

Falta aumento di 8 cent ainda riba prijs di cembustibel 


AWEMAINTA den fin di siman por a sinti for 
di hopi hende e desesperacion pa cu e forma con 
Gabinete Wever Croes a dicidi di soluciona e 
problema di debenan di Aruba y pa baha e deficit 
presupuestario. E aumento di e BBPO na 6% tin 
un impacto grandi riba presupuesto familiar. Y 
segun por a compronde di un declaracion duna 
recientemente door di ex Minister di Energia 
Mike de Meza, ainda falta mas aumento cu ta 
na caminda. 

E comentario aki a bini relaciona cu un carta 
di WEB pa Utilities NV unda ta menciona pa 
cuminsa pensa riba cambio di tarifanan di awa 
y coriente. Aunke cu Prome Minister Wever 
Croes a desmenti esaki, a papia di un aumento 
di 10 y 20 porciento, basa riba e cambionan 
di prijs di combustibel internacionalmente y e 
hecho cu a dicidi pa cambia e tipo di fuel oil cu 
WEB ta uza den produccion di awa y coriente. 
“Esaki ta algo sumamente grave. Mi ta bisa 
esaki pasobra nos tur sa cu desde prome di juli 
caba tin e medidanan cu a haci nan entrada na 
Aruba, cu ta e aumento di e BBO for di 3.5 pa 
6% cu sigur tin un impacto hopi grandi riba e 
bida socio economico na Aruba. Cu e impacto 
di e aumento di BBO nos a mira su efectonan 
caba. Pero den e lunanan nos dilanti nos ta bay 
mira con dramatico realmente e decision di e 
Gobierno aki cu e medida di aumento di BBO,” 
de Meza a comenta recientemente durante un 
conferencia di prensa. 

E splicacion cu e politico / parlamentario di 
AVP a duna ta mustra cu pueblo por bay spera 
mas aumento den prijs di combustibelnan, mas 
di loke a wordo sinti den e aumento di prijs di 
gasolin, diesel y kerosin. AVP a haci un analisis 
y a conclui cu for di fin di aña pasa pa awo, e 
aumento den e prijs di combustibelnan tabata 
rond di 25 cent caba y “nos sa cu ainda falta 
e aña ki un aumento di 8 cent cu ta parti di 
e pakete di medidanan cu Gobierno tin, esta e 
coalitieheffing (crisisheffing) pa cu e accijnsnan 
cu mester a wordo aumenta cu 10 cen, cu ta 
duna Gobierno entre 12 pa 15 miyon florin.” 
Segun e Parlamentario a bisa, te cu awo ta 
2 cent so a wordo aumenta den e accijns y 
falta e aumento di 8 cent ainda riba prijs di 
combustibelnan. Banda di esaki, ta bini, si mira 
e tendencianan di ultimo tempo, cu lo sigui tin 
aumento di prijs ora cu esaki tuma luga riba 
mercado internacional. Pues pa fin di aña, si mira 
e trendnan cu ta bay, bo por mira aumentonan 
mas dramatico ainda riba e prijs di transporte. 

SUPER PREMIUM 

CASINO AND SHOPS 


Serving our guests for over 30 years, Alhambra Casino is the leader in providing 
excellent customer service and invites qualified applicants to join our team. 
Alhambra Casino crewmembers enjoy competitive pay and a fun work environment. 

We are accepting applications for the following positions: 

• Marketing Hostess 

• Slot Mechanic 


Job Requirements: 

• Fluent in English, Spanish, Dutch and Papiamento 
both oral and written. 

• Previous experience in the position required. 

• Willing to work all shifts, holidays and Sundays. 

• Flexible and responsible personality. 

•Team Player 

• Great Customer Service skills. 

WeOffer: 

• Pleasant work atmosphere 

• On the job training 

• Attractive beneflts 

• Opportunity to grow in the company 


Apply in person from Monday through Friday 
at the Human Resources Office, from 9:00 a.m. * 1:00 p.m. 

Valid Government ID required. 

* You will be required to take a drug test, before being hired # 

Only Arubans should apply. 

Autoncm a dal 


frontal den Franse Pas 


DIASABRA pa mas o menos 6’or y mey di 
mainta ta sosode un accidente serio den Franse 
Pas, esaki a sosode na altura di e bocht pa bay 
Wela. Mesora polis y ambulance ta wordo 
manda cu urgencia na e sitio. 

Na yegada di e prome patruya, nan ta bin topa 
cu un colega cu ta envolvi den e accidente aki. 
E colega polis di Fam S, tabata manehando un 
Yaris Preto y pa un of otro motibo lo a hala na 
su man robes y a dal frontal contra e Chevrolet 
Optra berde cu tabata biniendo di direccion 
contrario. E impacto tabata hopi fuerte cu e 
chauffeur di e Chevrolet optra a keda pega den 
su auto. 

E polisnan na e sitio mesora a pidi pa asistencia 
di Materiaalwagen di brandweer, pa libera e 
chauffeur di e Chevrolet optra. 

Mirando cu tin un polis envolvi a pidi tambe 
pa specialista di trafico. Officier van Dienst di 
Brandweer y di ambulance tambe tabata na e 
sitio. 

Despues cu personal di brandweer a logra libera 
e chauffeur di e Chevrolet optra, personal di 
ambulance a transporte pa hospital. 

Chauffeur di e Toyota Yaris preto tambe tabata 
herida y a wordo transporta pa hospital. 

E caminda di Franse Pas a keda pa basta rato 
cera pa trafico, te ora takelwagen a presenta pa 
takel e autonan. 

Gobierno no kier sinta cu Gasllnie 


TA parce cu e nomber di GasUnie, cu 
cual Gobierno anterior a sinta na mesa 
pa proyecto di LNG a disparce for di 
mapa. GasUnie ta un compania di 
renombre internacional, cu proyectonan 
grandi di gas rond mundo. Pero ta 
parce cu Gabinete Wever Croes no kier 
sinta na mesa cu GasUnie. Di esaki, e 
parlamentario Mike de Meza a bisa 
cu e por presenta e pruebanan aki na 
cualkier momento. 

LGN tabata forma parti di e maneho 
energetico di Gobierno, ya cu e tin su 
beneficionan operacional y tecnico 
pa WEB y pa e maneho pa Aruba bay 
direccion di energia mas limpi. E ta algo 
cu ta beneficia Aruba, p'esey, Mike de 
Meza a bisa, ora cu tin proyectonan 
ta bon, mester tin continuacion. 
"Lastimamente, esey no ta e caso pa 


e Gobierno aki, pasobra ora cu nan a 
drenta tabatin persecucion politiconan, 
plannan p a medida, tur sorto di 
investigacion, menos un maneho of 
Gobernacion. Te cu awe, casi un aña 
despues cu nan a sinta, bo no ta mira 
un maneho cla riba ningun ministerio 
di e Gobierno. 

"E1 a splica cu LGN ta bon pasobra 
e tin su beneficionan operacional y 
tecnico, y financieramente. E tin su 
beneficionan sigur ora ta papia di 
emision di productonan dañino pa 
Medio Ambiente. Gobierno anterior 
a traha riba un proyecto cu tabata full 
cla, pero Gobierno di MEPPORRED no 
kier ehecuta esaki. 

E proyecto a keda riba mesa pasobra e 
Gobierno ald no kier tende nada di dje 
y “mi ta reta nan pa bisa cu esaki no ta 


berdad. Mi lo bini prueba cu nan no kier 
sinta cu GasUnie y nan tin un grupo cu 
nan ta purba introduci den comunidad. 
Lo bay scucha di companianan nobo cu 
kier bin haci trabounan na Aruba. Esey 
ta nan grupo, cu no ta Hulandes (pero 
si Europeo) cu kier drenta mercado na 
Aruba y ya caba e “Friends & Family” ta 
hinca aden. Nos lo bini cu e pruebanan 
mas dilanti.” 

De Meza a bisa cu GasUnie a trata di 
drenta contacto cu Prome Minister 
Wever Croes pero sin resultado. E 
biaha cu e mandatario a bay Hulanda, 
el a informa e grupo pa bini Aruba y 
lo combersa. Extraoficialmente por 
a compronde cu representantenan di 
GasUnie tabata dos biaha caba na 
Aruba, pero na ningun ocasion a logra 
haya un reunion cu Gobierno di Aruba. 


ELMAR cu proyecto pa pone kabelnan alto tension 


Hopi lo puntra pakico tanto cobamento. 
Algun luna pasa pa casi un siman tabatin 
obstruccion di trafico den Vondellaan pa De 
LaSalleweg, na altura di Banco di Caribe. 
Aworaki por mira un biaha mas den e ultimo 
dos simannan a bin ta cobando banda 
di caminda for di e bisindario di Colegio 
Arubano (Playa) bin panort. 

Esaki a causa un poco di incomidad pa 
automobilistanan, pero di otro banda ta 
bon cu e trabou aki a wordo haci prome cu 
scolnan habri. Diabierna ultimo por mira 
e hendenan ta trahando net ora cu awa a 
yobe cual ta mustra cu nan tin un trabou 
sumamente peligroso. 

E trabou mes ta encera cu mester tira kabel 
di alto voltahe. Na inicio di aña y algun 
luna atras por a mira personal di ELMAR 
haciendo e mesun trabou aki banda di 
aeropuerto. Elmar ta pidi automobilistanan 
tene bon cuenta cu e trabounan andando y 
pasenshi. 

Minister Xiomara Ruiz Maduro: 

Nos ta traha pa crea mas oportunidad pa desaroyo economico pa San Nicolas 


DIAMARS ultimo Minister di Finansa, 
Asuntonan Economico y Cultura señora mr. 
Xiomara Ruiz-Maduro a reuni cu San Nicolas 
Business Association. 

Durante e reunion a elabora riba e ideanan y 
plannan pa e desaroyo di San Nicolas. Puntonan 
cu a bin dilanti ta e deseo pa por tin un plan 
integral pa desaroyo di San Nicolas den cual lo 
tin participacion activo di personanan cu ta biba, 
traha of haci negoshi na San Nicolas. Tambe a 
ser treci dilanti e deseo pa por tin mas servicio 
publico na San Nicolas pa asina por facilita 
usuarionan di pariba di brug cu mas servicio di 
por ehempel Departamento di Impuesto. Tambe 
a bin dilanti e deseo pa un incentiva fiscal pa 
San Nicolas cu lo por yuda Tambe e siman alci 
Minister di Finansa, Asuntonan Economico y 
Cultura mr. Xiomara Ruiz-Maduro a reuni cu 
algun miembro di e grupo PARAriba nan idea con 
pa trece mas movecion pa San Nicolas. E grupo 
a enfatisa cu ta importante pa proyectonan pa 
San Nicolas wordo pensa, acepta y implementa 
pa habitantenan di San Nicolas mes. Durante 
e reunion a trece dilanti entre otro riba e idea 
di un festival multicultural na unda cu grupo 
di diferente nacionalidad cu a integra den e 
comunidad na San Nicolas por expone nan 
musica, baile y gastronomia. 

Locual ta importante ta pa San Nicolas por 
conoce proyectonan cu ta sigura e fluho di 
persona y negoshi pa asina brinda empuhe na 
inversionista pa trece mas actividad economico 
na San Nicolas. Ambos reunion a bay den 
hopi bon esfera y ta mira dilanti pa sigui traha 
riba e puntonan treci padilanti pa crea mas 
oportunidad pa desaroyo economico na San 
Nicolas y bisindario. 

RIJSCHOOL NV 

5943263 / 5826732 

Hermusrijschoolnv.com ç— ■ 
Sividivi 1-C B Di" 

























Dialuna, 6 Augustus 2018 


AWEMainta 


11 


Plan pa muda haf di carga ta data di 30 aña pasa 



UN aspecto 

interesante cu por a 
scucha ultimo dianan, 
ta cu Gabinete Wever 
Croes a cuestiona e 
mudamento di waf. 
Esalci a bini relaciona 
cu un grupo di trahado 
di APA cu a reclama 
cu e sulfur cu WEB 
ta emiti ta afecta nan 
salud. 

No solamente AVP 
pero den pueblo 
tambe a wordo 
cuestiona atrobe e 
forma con Gobierno 
a dicidi di soluciona e 
“problema” aki pa un 
grupo di trahado cu 
ta opera waf unda tur 
productonan cu Aruba 
ta consumi ta drenta. 
Un analista a bisa 
AWEMainta, “ta parce 
cu e Prome Minister 
no por atende cu 
problemanan y ta core 
busca solucionnan 
rapido sin pone tur 
cos debidamente den 
balans”. 

Pa cuminsa, a wordo 
mustra na AWEMainta 
cu WEB y APA ta situa 
den e zona industrial 
di Aruba. Di con APA 
no a busca un solucion 
pa e hendenan cu ta 
traha riba e tereno na 
Barcadera. Mas ainda si 
un estudio preliminar a 
demostra cu e emision 
di sulfur no ta halto, 
ta segun standardnan 
internacional, y cu 
esaki ta un situacion 
temporal mirando e 
plannan cu WEB tin. 
E mandatario a dicidi 
cu mester cambia e 
tipo di combustibel, 
aumentando e 

costonan di operacion 
di WEB. 

E analista a bisa p'esey 
tambe e expresion 
di e mandatario cu 


di con no a haci un 
analisis prome cu a 
muda waf pa e sector 
industrial di Barcadera 
ta wordo considera 
ridiculo. E comentario 
di e analista a haya 
mas base ora scucha 
cu e mudamento di 
waf no ta algo di awo 
pero ta data di 30 aña 
pasa. E Politico Mike 
de Meza a papia di e 
tema aki den e reciente 
conferencia di prensa 
di fraccion di AVP. 
Lagami ta enfatico riba 
esaki. E mudamento 
di containerhaven di 


Playa pa Barcadera ta 
un proyecto cu ta existi 
pa 30 aña caba y a 
pasa door di diferente 
Gobierno. Nos ta 
corda e Gobierno di 
Gabinete Oduber 3 y 
4 for di aña 2001 pa 
2009 tabata bezig cu 
e mesun proyecto aki 
y cla pa bay ehecuta 
esaki mas lihe posibel. 
Nos ta corda cu nan 
tabata bezig cu un di e 
cruiselinenan grandi te 
cu a bin un discusion 
di cosnan straño cu a 
tuma luga y den esaki 
ta bin den mi mente e 


nomber Nandar. Nos 
tur ta corda ldco tur 
esaki a trece. Nos ta 
corda tambe cu tabatin 
tambe un compania di 
Barcelona cu tabata 


esun di container 
cu Gobierno tabata 
negociando cu nan 
y a papia hasta di 
findersfee cu a wordo 
paga. Na final di dia 
e propio APA a para 
contra Gobierno e 
tempo ey pa e proyecto 
pasobra no tabata 
confia esaki. A bini 
discusion grandi. Pues 
ta tur Gobierno tabata 
traha riba e proyecto 
ey durante e ultimo 
30 pa 35 añanan. Na 
final Gabinete Mike 
Eman II a hinca esaki 
den un plan total y a 
muda e containerhaven 
for di Ornajestad pa 
Barcadera. 

Peaton alcansa a keda cu ambos pia fractura 


DIASABRA algo prome cu 8’or di mainta, 
polis y ambulance ta wordo cu hopi urgencia, 
na altura di Do It Center, pa motibo cu un 
auto a dal un homber. 

Na yegada nan ta topa cu un homber Hulandes 
seriamente herida. E homber ald tin algun aña 
bibando na Aruba, segun nos a compronde 
na e sitio, e persona aki no tin niun famia na 
Aruba. 

E homber tabata banda di pariba di caminda y 
lo a core subi caminda, sin mira cu tabata tin 
un Nissan Cube biniendo di panort. E Nissan 
Cube a dal e y a lague seriamente herida. 
Segun e chauffeur di e Nissan Cube na prome 
instante e no a mir’e y ora ela mire tabata laat 
y e caminda tabata muha. 

E impacto tabata asina fuerte cu e auto a haya 
basta daño material na e parti dilanti, den e 
impacto e homber a dal den e windshield y a 
kibra esaki. 

E peaton a haya hopi golpi na diferente parti 
di su curpa y tambe ambos pia a keda fractura. 
Na momento cu personal di ambulance tabata 
atendiendo cu e homber pa asina prepar’e pa 
por transport’e pa hospital, e homber tabata 
grita di hopi dolor. 

E victima a wordo transporta cu ambulance pa 
hospital. 




Cr? B&P/lNTERFACE ARLBA N.V. 

■ Çonsultuncy and Training 



We're plfaiçd to announce the training schedulo for thç months of August tbrough October 201B. 
We can also provide these training sessions, ascustomized In-Company tralrsing. 

• Mandging Disdplinary Actions (August 13} 

♦ Emotfonal Inteiligerce EQ (August 16} 

■ Supervisory Skrlls Basic (August 21} 

♦ Warehouse & Logistics Advanced (Septennber S) 

■ Purchasing & Inventory Mgmt. Advaneed (September S} 
f Dealing with Difñcult People (September 12} 

- Labor Law in Aruba (October 1) 

* Effective Leadership (OctoberS) 

■ Human Resources Management (T6A) 


faceboQk.com/bpinterface 


For additional infbrmatjoni and registration please contact us \ 
Email: bpinterfaceaua@setarnet.aw Tel: 594-SS33 / 587-7850 

Studicmtencm a yega Hulanda momento cu ola di calor ta cabando 


STUDIANTENAN 

di Aruba, c uta 
custumbra cu e 
calor inmenso den e 
lunanan di augustus y 
september, ta yegando 
Hulanda na momento 
cu e ola di calor di mas 
largo cu a yega di azota 
Hulanda ta yegando 
su fin. Esaki tabata e 
principal noticia di 
e ultimo dianan na 
Hulnada. 

Den un articulo publica 
ta wordo menciona 
cu e partinan zuid y 
oost di Hulanda ta 
haya nan mes cu e ola 
di calor di mas largo 
cu Hulanda a yega di 
modo. Den e partinan 
ey di Hulanda ya 
caba pa 22 dia sigui a 
midi mas cu 25 grado 
celsius. 

E ola di calor a cuminsa 
na Hulanda dia 12 
di juli na Limburg, 
Brabant, Gelderland y 
Twente y cu e fecha di 
ayera el a bira 23 dia, 
birando e ola di mas 
largo desde 1901, y e 
por sigui ainda te cu 
diaranson. 

Nan ta pronostica te cu 
diahuebs, 9 di augustus 
e temperatura ta 
cuminsa baha. Esaki 
ta nifica cu falta algun 
dia ainda y e dianan 
di intenso calor ta 
cuminsa desaparece. 
Diadomingo y dialuna 
nan a pronostica cu 
e lo pasa 30 grado 
celsius. Danki na e 
temperatura halto 
e record di 1994 ta 
wordo iguala. E aña 
ey na Limburg tabata 
haci masha calor mes 


di 10 te cu 31 di juli. 
Servicionan 
Meteorologico a 

calcula cu diadomingo 
e temperatura lo ta 
hopi halto na diferente 
parti di Europa. Nan 
ta spera cu na Portugal 
e lo ta 47 grado, unda 
e record tabata 47.4 
grado. Pa henter 
Europa e record ta 
para na 48 grado. 
Esaki tabata riba 10 di 
juli, 1977 y el a wordo 
midi na Atenas. 

E partinan zuid - oost 
di Hulanda lo haya 
smog riba diahuebs 
y diabierna. E ta 
haci e calidad di aire 
malo. Personanan cu 
ta sensibel pa smog 
ta wordo conseha 
pa keda paden y 
evita di cansa curpa, 
principalmente den 
oranan di merdia y 
tempra anochi. Smog 
ta causa kehonan di 
garganta, tosamento, 
rosea 

cortico, 

empeoramento di 
kehonan di asthma y 
mal funcionamento 
di pulmonnan. Tambe 
e por causa iritacion 
na wowo, nanishi 
y den garganta. 
Corda bebe hopi 
awa, nan ta conseha 
e habitantenan di e 
areanan indica. 

E plan di calor aki 
ta pa provincianan 
di Limburg, Noord- 
Brabant, Gelderland, 
Utrecht, Overijssel y 
Drenthe. Den e dianan 
aki lo tin temperatura 
di 30 pa 35 grado y 
anochi e no ta mas 
friu cu 20 grado. 




Aruba Beach Club 

Week 32 - Rent 




I Deluxe Bedroom 
Date: Saturday, 

II th to 18th August 
1 week — US $995,- 

Interested please call 594-0909 

Chauffeur ilegal su trip a wordo kibra door di Polis 


DIASABRA algo 
prome cu 3’or y 
45 di marduga, un 
security guard atento 
ta yama polis pa un 
auto cu 4 persona den 
dje haciendo basta 
sospechoso dilanti di 
e entrada di Tierra del 
Sol. 

Mirando cu 

ultimamente tin hopi 
ladronicia den e area 
aki, mesora a manda 
un patruya di polis pa 
bay haci un control, 
dos otro patruya cu 
tabata cerca tambe a 
bay tira bista. 

Na yegada e polisnan 
ta topa cu e V car, 
Hyundai 110 para 
dilanti entrada di 
un cas un poco mas 
pabou. Den e auto nan 
ta topa cu 3 dama y un 
homber, tur 4 tabata 
Venezolano. 

Mesora e agentenan na 
e sitio ta haci control 
di nan papelnan y a 
bin resulta cu un di e 
damanan, e dama cu 
tabata na stuur di e 
auto, su papelnan no 
tabata na ordo y tabata 
ilegal riba nos isla. 

E dama a keda deteni 
y cu transportwagen 
di polis a wordo 
transporta pa Iasa 
na Sabana Berde 
pa cuminsa regla su 
regreso pa Venezuela, 
mientras e otronan 
cu si nan papelnan 
tabata na ordo por 
a sigui cu nan trip, 
pero sin chauffeur. 
Aparentemente e 
personanan al<d lo 
tabata riba un trip y 
kico abata e motibo cu 
nan a para net dilanti 
di e cas alci no ta 



conoci. 

Nicolas Maduro a scapa di atentado y a detene 6 persona 


DURANTE e conmemoracion 
di e di 81 aniversario di Guardia 
Nacional Bolivariana (GNB), 
encabesa pa Presidente Nicolas 
Maduro Moros, a registra un 
explosion cu a pone tur e militarnan 
na careda. 

Den cadena nacional di radio y 
television, a observa e momento 
caminda cu e Hefe di Estado, 
e prome dama, Cilia Flores, ta 
reacciona na e explosion y despues 
ta aparece imagennan di tur militar 
den formacion cu tabata core pa e 
hecho iregular. 

Acorta e transmision abruptamente, 
despues cu un centenar di militar 
den completo formacion a kibra e 
protocol pa e explosion. Nan a para 
dilanti di e Presidente cu un material 
grandi pa protege e mandatario y 
poco-poco tabata mira nan cana 
bay patras cu e Presidente, kende 
su cara a bira blanco di susto. 

Parce cu un drone carga cu C4 a 


detona cerca di e balcon presidencial. 
Pa motibo di e hecho varios cadete 
di GNB a resulta herida, mientras 
cu e Presidente Maduro a sali ileso. 

Gobierno Venezolano a informa 
cu nan a detene seis persona 
supuestamente implaca den e 
atentado contra presidente Nicolás 
Maduro, y a anuncia cu tur e 
autornan material y intelectual ta 
“identifica”. 

Maduro ta acusa ultraderecha y e 
Presidente di Colombia di atenta 
contra Forsa Arma Venezolano y a 
declara lealtad completo na Maduro 
despues di e atentado. 

“Nos tin te cu awo 6 teroristay sicario 
deteni, varios vehiculo confisca y a 
tene razzia na varia sitio y hotel di 
e capital di Venezuela, unda cu a 
recoge evidencianan importante,” 
Minister di Interior Nestor Reverol 
a comenta na television. 

Studicmtencm a yega bon Hulanda 


CU vuelo 765 di KLM a yega awe 5 di augustus 
un cantidad di 173 studiante Arubano pa sigi 
un estudio avansa na nivel HBO of Universidad 
na Hulanda. 

Na Schiphol un delegacion consistiendo di 
Minister Plenipotenciario Guillfred Besaril, 
director a.i. di Gabinete di Aruba mr. Glenn 
Ling, functionarionan di Departamento di 
Enseñansa di Gabinete di Aruba, studiementor 
y miembronan di e POC (Plaatselijke 
Opvangcommissie) a ricibi e studiantenan. 

Pafor di e sala di yegada e studiantenan a 
keda ricibi y yama bon bini na Hulanda door 
di Minister Plenipotenciario Guillfred Besaril, 
director a.i. mr. Glenn Ling y coordinador di 
Departamento di Enseñansa di Gabinete di 
Aruba James van der Linde. Na un forma bon 
organisa e studiantenan a haya instruccion 
di personal di Cas di Aruba, mentornan y 
miembronan di e POC unda nan mester a para 
den grupo pa warda nan turno pa bai na e bus 
cu lo hiba nan na nan ciudad di estudio. Mescos 
cu tur aña Robby Schouten a haci un reportahe 
pa su programa Leu foi Cas y tambe RTV7 a 
haci grabacion. 

Dialuna 6 di augustus e studiantenan lo cuminsa 
cu e programa di "opvang" obligatorio, cual lo 
dura entre tres dia y un siman. Durante e dianan 
aki e studiantenan nobo lo haya e guia nesesario 
den nan ciudad unda pa sigur cuater aña of mas 
nan lo biba y studia. E prome aña e studiante ta 
ricibi guia di e studiementor, pero pa e resto di 
su estudio e ta cai bou di Gabinete di Aruba. 
Riba e website di Cas di Aruba www.arubahuis. 
nl tin un reportahe fotografico extenso di e 
yegada di e studiantenan. 

Pa prome biaha ta forma parti di instancia 
internacional WABA 

Hospital cu enfasis 
riba importancia 
di lechi materno 


DR. HORACIO E. Oduber Hospital a cel- 
ebra siman di lechi materno y den cuadro di 
esaki Departamento di Maternidad a organisa 
diferente actividad cu informacion importante 
pe nursenan. Desde e aña aki Hospital ta for- 
ma parti di World Alliance for Breastfeeding 
Action (WABA), unda hunto cu e instancia aki 
lo sigui informa e mamanan mas over di e ben- 
taha y importancia di lechi materno. 



WABA ta un instancia internacional cu ta traha 
hunto cu World Health Organization (WHO) 
y UNICEF, asina Jelka Gumbs, obstetrie ver- 
pleegkundige na Departamento di Materni- 
dad, a duna di conoce. E instancianan aki tin 
como meta pa tin un sociedad saludabel, y nan 
ta haci esaki pa medio di promove dunamento 
di lechi materno. 

Anualmente Departamento di Maternidad ta 
duna importancia na Siman di Lechi materno y 
e aña aki a haci algo un tiki mas special, miran- 
do cu awo nan ta afilia na e instancia WABA. E 
aña aki 154 pais cu ta afilia na WABA a partic- 
ipa den esaki y hospital ta orguyoso cu Aruba 
pa ta un isla chikito ta entre e paisnan alci. 

Francine Franca, verpleegkunde na Departa- 
mento di Maternidad, a duna di conoce cu du- 
rante henter e siman a tene diferente actividad 
y alabes tres presentacion. E presentacionnan a 
ser haci pa Marlene Giel, lactatiekundige cu a 
toca e tema di leynan laboral pa cu dunamen- 
to di lechi materno. Partera Stephanie Daal a 
papia tocante e “10 vuistregels”, mientras cu 
nurse Franca a duna presentacion di desaroyo- 
nan nobo cu lo bay tin riba lechi materno. 

Un siman sumamente exitoso na unda e nurse- 
nan y empleado di hospital a conoce mas to- 
cante e importancia di lechi materno y sin lubi- 
da pashentnan cu tambe a celebra e siman aki 
cu Hospital. Departamento di Maternidad ta 
desea di gradici Visser Trading, Medela, Nature 
Discount y Johnson & Johnson pa nan sosten 
pa por a haci posibel e celebracion di siman di 
lechi materno 2018. 

Parlamentario Edgard Vrolijk di MEP: 

"E carta di WEB a bay pa Utilities Aruba NV, 
pues ta n'e instancia aki mester haci e peticion" 


DIABIERNA ultimo por a scucha Parlamentario Mar- 
lon Sneek un biaha mas dilanti Parlamento ta exigi un 
carta na Prome Minister Evelyn Wever-Croes. Nos cu 
tin menos tempo cu sr. Marlon Sneek den Parlamento, 
lamentablemente mester keda corigi’e. 

Di acuerdo cu Edgard Vrolijk, e carta di WEB a bay 
pa Utilities Aruba NY pues ta n’e instancia aki mester 
haci e peticion. Pero sigur ta cu nos Promer Minister cu 
ta para pa transparencia lo pidi pa Utilities Aruba pa 
manda e carta alci pa Parlamento di Aruba. 

Banda di esalci tambe Parlamentario Sneek ta exigi un 
reunion tocante e tematico aki. Y pa sr. Sneek esaki ta 
hopi importante, pasobra pa su persona transparencia 
ta hunga un rol hopi importante y ta locual Gobierno 
actual a priminti. 

“Nos y sigur mi persona tambe lo kier transparencia. 
Pueblo merece sa kico ta pasando y kico lo por pasa den 
futuro cercano”. 


PETICION PA REUNION 



“Mi persona lo ta desea di haya e carta aki, pero tambe e 
otro cartanan cu a ser manda, segun e informante cu 24 

ora Aruba tin den WEB. 
Y cu hopi seguransa e 
reportero a declara 
esaki y ta duna e 
indicacion cu e 
persona aki lo ta 
uno hopi cerca 
di directiva. 
Esaki ta 
tambe pa 
nos hab- 
ri nos 
w o w o 


mas ainda unda cu nos tambe lo bay pidi e companianan 
estatal tur carta cu a ser dirigi na Utilities y ex Prome 
Minister Mike Eman p’asina pueblo por sa kico tur a 
pasa di 2009 pa 2018. 

Tambe Parlamentario Marlon Sneek a haci un peticion 
pa un reunion y mi tambe ta desea esaki p’asina nos por 
yama tambe WEB NY ELMAR NY Utilities y APA y 
pa nos tin tur e actornan hunto y pueblo por sigui nan y 
unda cu nan lo tin di presenta cu e berdad y no por lceda 
sconde mas. 

Y den e berdad aki lo mi kier pa nos tin tur carta habri 
riba mesa. Nos lo kier tur informacion, pues contractnan 
cu diferente consultancy, cifranan y tambe tur carta cu a 
bay di WEB y Elmar pa Utilities den 8 aña di e situacion 
di ambos compañia”, segun Edgard Vrolijk.. 

PROBLEMATICA DI HEDGING 

“Banda di esaki nos ta exigi un clarificacion pa pueblo di 
e problematica di hedging y cu tur transparencia. Pueblo 
kier sa con por ta posibel cu dia 1 di october 2014, unda 
cu prijs di crudo tabata bao di $40 pa bari, pueblo a ser 
masacra, golpia na antoho pasobra nan a sali manifesta 
contra e aumento di prijs di coriente y awa, mientras cu 
mundialmente e prijs di petroleo tabata te na vloer. 

Nos tur kier sa cuanto exactamente e aventura di hedg- 
ing a costa e compania WEB y nos kier wak e cartanan 
cu a ser dirigi na Utilities y tambe na ex Prome Minister 
Milce Eman tocante e asunto alci. 

Y nos kier un splicacion amplio di con a cambia di un 
maneho cu tabata hedge 30% di e consumo total cada 
3 luna y tabata monitor si mester hedge of no, pa un 
maneho unda cu un grupo di amateur cu a dicidi di 
hedge pa 3 aña na un prijs di $ 92 pa bari. 

Nos kier sa cu ken esaki a ser cera y tambe ken lo para 
responsabel p’e perdida enorme aki di mas di 300 mi- 
yon. Pasobra mi no ta kere cu un biaha mas ta pueblo tin 
di paga p’esaki. Nos kier transparencia di esaki tambe”, 
Edgard Vrolijk a finalisa su observacion. 

Parlamentario Edgard Vrolijk di MEP: 

"No ta pueblo tin di 
paga un biaha mas pa 
mai decisionnan tuma" 



“NOS como Parlamentario kier transparencia riba cu- 
anto placa a bay na mercadeo di 2009 pa 2018, y ta 
kendenan a cobra esaki. Pasobra ta hopi importante pa 
sa ta cuanto placa a ser inverti den e aspecto alci, tambe 
pa pueblo por sa unda y na ken esakinan a bay. 

Banda di esaki tambe nos kier tur contract y cu lcend- 
enan esakinan a ser cera pa tene eventonan di Green 
Conference, Europe meets the Americas, pa nos por sa 
exactamente cuanto placa a bay den esakinan y na paga- 
mento di oradornan p’e eventonan aki. 

Tambe kendenan t’e consultantnan cu a strika placa pa 
duna conseho y sin lubida pa sa exactamente e rol di 
nos companianan den e supuesto apertura di CITGO y 
cuanto esakinan a costa e companianan y ta kendenan a 
probecha di esakinan. 

Y sin lubida e acuerdo cu GasUnie, cuanto esalci lo a 
costa of ta costando pais Aruba. 

Nos kier sa cu transparencia con a para cu e proyecto di 
gas conhuntamente cu EcoGas. Nos kier pa pueblo wak 
y scucha cuanto miyones a ser inverti den esaki y cu si 
esaki a bay perdi y ta lcen lo mester a para responsabel 
p’esaki”, na palabra miembro di fracción di MEP den 
Parlamento, Edgard Vrolijk. 

MUDAMENTO DI WAF 

“Nos kier tambe den e reunion aki pa APA ta presente 
p’asina duna nos tur informacion di e estudio di impacto 


cu WEB lo tabatin cu e mudamento di waf pa Barcadera. 
Pasobra awor lo bay cambia pa un fuel oil cu lo costa mas 
y di ripente lcier manda carta pa Utilities recordando cu 
prijs di crudo ta subi y cu lo mester tin consecuencia p’e 
prijsnan di awa y coriente, mientras cu no ta pueblo tin 
di paga un biaha mas pa mal decisionnan tuma. 

Nos tin cu pone bon cla y nos lo exigi di e companianan 
alci pa no sconde nada mas y papia e berdad con e pro- 
ceduranan a ser encamina y ta ken tabata esun cu a exigi 
p’e mudamento iresponsabel alci. 

Pueblo tin derecho di haya sa con cos a cana di 2009 
pa 2018 den nos companianan estatal pa nos por com- 
prende ta con nos a yega t’aki”. 

PAPIANDO DI TRANSPAR E N CIA 

Edgard Vrolijk a sigui cu su cuestionamento. “Un cos 
si mi a keda asombra cu sr. Marlon Sneek a siña ki ta 
e palabra transparencia, pasobra nos tur por corda con 
‘transparente’ e Parlamentarionan di AVP tabata traha y 
sigur un ehempel tabata e contracto di CITGO. 

Unda cu Marlon Sneek a keda mudo y tabata solamente 
ter inzage Parlamentarionan mester a lesa un contracto 
sin por a busca conseho riba esaki. 

Y nan tabata haci nan trabao asina transparente cu a 
permiti ex Prome Minister Mike Eman manda un car- 
ta y pidi Tweede Kamer pa no publica e resultado di e 
Quickscan di CITGO cu tabata na werki. 

Unda Marlon Sneek tabata manera un homber pa pidi 
transparencia? Pues mi ta lamenta si cu ta te awor cu sr. 
Sneek ta den oposicion, despues di 8 aña di ta mucha 
manda di su ex Prome Minister Milce Eman, awendia 
kier papia di transparencia y a lubida cu su Gobierno 
niun caminda tabata brinda transparencia. Unico cos 
cu sr. Sneek tabata haci tabata papia barbaridad y vota 
voor of tegen riba instruccion di su ex Prome Minister 
Mike Eman. 

Esaki t’e motibo cu awe no solamente e trahadornan di 
WEB ta ser perhudica, pero nos pueblo cu semper t’esun 
cu tin cu carga cu tur e mal decisonnan tuma. 

Awel e biaha aki nos kier tur transparencia, tur carta 
y nos kier sa tambe kendenan t’esnan responsabel p’e 
situacion fragil di nos companianan y tambe si tin cabes 
mester cay esaki mester sosode tambe”, segun Edgard 
Vrolijk (MEP). 

Detencion pa menasa y 
violacion di ley di arma di candela 



WILLEMSTAD - Continuando cu un in- 
vestigacion relacioná cu un caso di menasa y 
violacion di ley di arma di candela cu a tuma 
lugár dia 25 di juli 2018, Polis a detené un 
dama. 

Djabiérné 3 di augustus 2018, alrededor di 
06.05 or di mainta, riba ordo di Fiscal di 
Ministerio Publico Polis a detené e dama, 
U.F.F. nacé na Córsou di 44 aña di edad, na 
su cas den área di De Savaan, relacioná cu e 
caso ariba mencioná. 

A presentá e sospechoso dilanti di un Fiscal 
auxiliar kende a ordená su encarcelamento 
pendiente di mas investigacion. 


Narvin Pereira liber di 

akusashon di importashon di arma di candela 

WILLEMSTAD. E suidadano Narvin 
Pereira di 29 aña di edat durante e periodo 
yanuari 2017 pa 20 mart 2018 tabata akusá 
di importashon di arma di kandela i munis- 
hon for di Venezuela pa Kórsou of poseshon 
di arma di kandela. Sinembargo for di in- 

fóniko ku outoridatnan a tene a lceda dedusi 
ku Narvin Pereira sa di arma di kandela i ku 
enbérdat el a lceda aserká lcu e petishon pa 
bende arma di kandela of si e ta na altura 
di personanan ku sa bende arma. Pero out- 
oridatnan a konklui ldaramente ku Narvin 
Pereira ningun momento so no a hasi kaso di 
e petishonnan pa bende arma di kandela i of 
duna informashon al respekto, komo tal wes 
a yega na e konldushon ku Narvin Pereira ta 
inosente i a husga lcu por dun’é su telefon 
bék i lag’é liber di tur persekushon hudisial. 


vestigashonnan di kómbersashonnan tele- 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 3 Aug, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.35 

1.37 


1.39 

Zwitserse frank 
(per 100) 

CHF 

178.98 

179.70 


180.50 

Pond sterling 

GBP 

2.25 

2.30 


2.36 

Japanse yen 
(per 10.000) 

JPY 

158.14 

159.58 


161.19 

EURO 
(per 100) 

EUR 

204.70 

206.57 


208.64 

Deense kroon 
(per 100) 

DKK 

26.74 

27.46 


28.26 

Noorse kroon 
(per 100) 

NOK 

20.64 

21.36 


22.16 

Zweedse kroon 
(per 100) 

SEK 

19.00 

19.72 


20.52 

Corsou 


Kaso ta bruá manera un kriki: 



Asesinato di komersiante chines na Janwe lo 

ta 23 di novémber binidero 



WILLEMSTAD. Tabata dia 9 di 
mei 2013 ku dos persona a tira atralco 
den un minimarket na Janwe ku yama 
Yinghua Wu. Alci na sierto momen- 
to a surgi un forsageo entre e señora 
hende muhé doño di e supermerka- 
do, kende segun e filmashon di vidio 
lcu a pasa na numeroso okashon, el 
a sali na defensa di su kasá i tabata 
zuai lcu un kruk di bar, buskando 
manera pa protehá nan mes kontra 
di e atrakadónan. A maltratá e se- 
ñora ku skóp, pero final di lcuenta 
un di e atrakadónan a uza e arma di 
kandela pa tira e doño, hende hóm- 
ber, esta Wu mata, lansando algun 
bala direktamente den esaki su direk- 
shon ku a alkans’é. E atrako tabatin 
komo propósito hórta 2 karton di si- 
garia, konteniendo un suma di plaka. 
Outoridatnan ta sospechá Quincley 
Poppen di 23 aña i Shaheen File di 
26 aña komo esnan ku a kometé e 
aktonan kastigabel ariba menshoná. 
Quincley Poppen ainda ta fugitivo, 


siendo Shaheen File si ta den man di 
outoridatnan. E duo ta sospechá di e 
asesinato i poseshon di arma di kan- 
dela. 

Diasabra e akusado Shaheen File den 
kompania di su abogado señora mr. 
Eisden tabata den sala di korte, ka- 
minda dilanti di wes señora mr. Pau- 
lides a repasá brevemente hinter e 
suseso, pero no tin duda ku lo mester 
slcucha algun persona dilanti di wes 
komisario. 

Esnan lcu mester slcucha ta Rayan- 
dra, Linchomar Rodriguez i polis Ri- 
jnschot. E atrako a tuma lugá dia 9 
di mei 2013, pero segun fiskal i wes 
mesora riba vários fecha a drenta tep 
i informashonnan anónimo balioso 
relashoná ku e kaso aki. 

E fechanan ku tepnan anónimo a 
drenta ta 13, 16, 22 i 24 di mei lcu 
hasta sierto imágennan. 

Tabata agente polisial R. Isidora lcu 
primeramente tabata enkargá ku 
produkshon di e prosésverbal ku a 
trata e suseso na e sitio di e delito, 
pero kual prosésverbal apsolutamente 
no tabata na satisfakshon, segun fis- 
kal señora mr. Eva Bos i abogado mr 
Eisden diasabra i ta netamente pa 
tal motibu lo slcucha polis Rijnschot 
dilanti di wes komisario próksimam- 
ente. A surgi e pregunta si for di awor 
mester skucha polis R. Isidora tam- 
be, pero wes a preferá pa wanta por 
lo pronto. 

E pregunta kardinal ta kon por ta 
posibel ku a laga Shaheen File asina 
tantu tempu den libertat te lcu el a 
haña oportunidat di bai resultá te na 


Ulanda, siendo for di prinsipio outo- 
ridatnan tabatin pista di dje pa loke 
ta trata e asesinato aki? 

Den sala di korte wes mr. Paulides 
a splika lcu mester bini ldaridat to- 
kante Shaheen File su biahamentu 
pa Aruba dia 11 di mei 2013, kaba 
regresá Kórsou atrobe pa djei dia 25 
di mei e subi avion bai Ulanda. 

Ta kon e persona aki a biaha presis 
i lcu kua kompania di aviashon, ta- 
bata ku Arca Fly, ku Air Berlin of ku 
KLM? 

Enfin den sala di korte diasabra no 
tabatin ningun ldaridat riba e punto 
aki. Ademas wes a puntra ta ken a 
paga e ticlcet, pero aki tampoko no 
tabatin un kontesta lda, pasobra se- 
gun e akusado e no ta kórda mas. 
Shaheen File diasabra a menshoná e 
nómber di un primu parti di su wela, 
esta un tal “Monchi” aya na Aruba 
lcu el a bai serka dje pa selebrá esaki 
su kumpliaña. 

Wes lce pa profundisá den infor- 
menan ku a drenta riba telefon di un 
di esnan ku próksimamente mester 
presentá dilanti di wes komisario. Ta 
trata aki di informashonnan lcu mes- 
ter ta relashoná ku e fugitivo Quin- 
cley Poppen. 

Enfin, ta masha remarkabel ku despu- 
es di 5 aña lcu e asesinato horibel aki 
a tuma lugá, e resultadonan di e in- 
vestigashon ainda ta tantu kuru. 

Wes señora mr. Paulides a konldui e 
kaso lcu dia 23 di novémber binide- 
ro pa 2or lo reanudá tratamentu di 
e kaso, anto ta lconfia ku partidonan 
perhudiká tambe lo ta presente. 

Corsou 


Belasting a bóm plan pa usa ganashi pa fondo di penshun 


WILLEMSTAD. Inspektor di Be- 
lasting na Kórsou a kai riba un kon- 
strukshon fiskal lcu doñonan di un 
skol na Kórsou a prepará pa usa e 
ganashi komo fondo di penshun per- 
sonal banda dje Penshun di Behes ku 
nan lo kobra ora nan hasi 65 aña. 

Ta for di 2011 e doñonan dje skol a 
krea un fondo di Cessantia pa dos di- 
rektor ku alabes ta akshonista den e 
skol. 

Normalmente nan lo mester a paga 
belasting riba e ganashi pero apar- 
tando e montante for di e resultado 
finansiero, no a paga belasting riba e 
ganashi kompleto pasobra a hinka e 
sén den un fondo di Cessantia. 

Inspektor di Belasting korektamente 
a informá nan ku no por kue plaka di 
ganashi pa forma fondo di penshun 
personal i a manda kobra nan Win- 
stbelasting adishonal riba aña 2011. 
E dos direktornan/akshonista no ta 
empleado i por lo tantu no por krea 
un ‘douceurtje’ riba kustia di komu- 


nidat. 

Den promé instansha wes tambe a 
rechasá e konstrukshon aki pero nan 
a bai den apelashon na Korte di Hus- 
tisia Komun. 

Dia 15 di ougustus di 1994 e dosente 
i un maestra di skol a lanta e skol. 

E konstrukshon dje organisashon ta 
manera un NV 

E dos fundadónan dje slcol tabata 
doño pa 50% di akshonnan dia a lan- 
ta e skol ku ta promové pa duna lés di 
Ulanda i di kultura pa yu di Uland- 
esnan ku ta traha i biba na Kórsou. 

E slcol ta haña supsidio serka Sticht- 
ing Nederlands Onderwijs in het Bu- 
itenland di Ministerio di Enseñansa. 
Nan ta bin kontrolá e fundashon 
kada 5 aña. 

Direktor di Belasting e tempu aya a 
manda un karta stipulando bou di ki 
kondishon por forma fondo di Ces- 
santia for di e ganashi. 

Na aña 2013 i 2014 BAB a listra nan 
atministrashon i a konstatá ku nan 
a reservá 32.119 florin pe fondo di 


Cessantia pe dos dosentenan. 

Dia nan baha ku penshun nan lo 
kobra un suma ku ta dos biaha mas 
haltu ku e Penshun di Behes normal. 
Lei ta bisa ku un fundashon of kom- 
pania no por reservá fondo pa paga 
un penshun ku ta dos biaha mas hal- 
tu lcu Penshun di Behes. 

Por lo tantu Inspektor a informá lcu e 
ta kobra belasting riba e suma. 

E suma adishonal lcu ela kobra ta NAf 
9.350 i unabes ku promé biaha nan 
a paga menos Winstbelasting, nan a 
haña un but di NAf 1.402 ku ta 15% 
dje belasting adishonal lcu Inspektor 
a kobra nan. 

Maske lcuantu e skol a protesta, Ins- 
pektor di Belasting a tira e reklamo- 
nan den ‘prullebak’ i ta p’esei nan a 
apelá na Korte di Hustisia Komun. 
Den desishon di Korte di Hustisia e 
tres wesnan a mustra riba un litania 
di motibu dikon no por a forma un 
fondo di penshun pe dos direktornan 
i a duna Inspektor di Belasting rason. 


Kbrsou ta dispone owor di guia kapasitá pa 
yuda empresarionan ku ke eksporta 

WILLEMSTAD- Ministerio di Ei tabatin un Masterclass Export 
Desaroyo Ekonómiko huntu ku Coach bon bishitá durante kua e 


COSME a organisá dianan 1 te ku 3 
di ougustus ultimo un training titulá 
“The Coaching Dynamic”. 

Esalci tabata un programa dediká 
tantu pa coachnan eksistente komo 
esnan ku ta aspirá pa coach empre- 
sanan pa eksportá. 

Na luna di mei di e aña aki MEO a 
organisá e promé National Eksport 
Awareness Weelc. 


agensia Hulandes RVO a duna un 
bista di nan instrumentunan i insen- 
tivonan ku for di yanuari 2018 ta 
disponibel pa empresarionan di Kór- 
sou tambe. 

Mirando e gran partisipashon i e 
feedback sumamente positivo risibi 
durante e National Export Aware- 
ness Weelc aki, por a tuma nota lcon 
grandi e interes di parti di empresan- 


an lokal ta pa sa mas di posibilidat- 
nan di eksportashon. 

Ta un echo indiskutibel kuantu po- 
tensial tin meimei di nos empresa- 
rionan pa por yega na ofresé nos 
produkto i servisionan globalmente. 
Sinembargo hopi di e empresarionan 
alci ainda falta di e guia nesesario pa 
por alkansá e meta alci efektivamente. 
Pa e motibu aki nos mester di mas 
coach ku tin e abilidat i konosemen- 
tu di eksportashon pa por yuda e em- 
presario i por fasilita i guia e empre- 
sario pa medio di e insentivonan di 
supsidio di RVO. 

Corsou 

Pq garantisá siguridat i kalidat: 



Brantwer ta bai introdusi Stémpel pa Inspekshon 


WILLEMSTAD. E intenshon di 
Ministerio di Hustisia ta pa den fu- 
turo serkano lanta un fundashon ku 
tin ku bai atendé lcu Inspekshon di 
tantu e material ku ta instalá den 
kas i ofisinanan pa detektá i kom- 
bati kandela komo duna e stémpel 
di aprobashon lcu tur instalashon i 
training ta manera debe ser. 

Brantwer mes tin ku perkurá pe kapi- 
tal nesesario pa lanta i operá e fun- 
dashon pero komo ku ta algu nobo, 
gobiernu lo suministrá e kapital ini- 
sialdiANG 154.027.07 
Ofisialmente e fundashon tin lcu para 
responsabel pa garantia di kalidat di 
instalashonnan pa kombati kandela i 
preparashon dje personal ku ta bende 
e material i kon nan ta traha lcu e elci- 
ponan aki. 

Riba inisiativa di hefe di kuerpo di 
bombero minister di Hustisia a man- 
da e proposishon pa Konsehero di go- 
biernu, SBTNO, pe riba detayenan 


dje plan. 

E fundashon ta responsabel pa at- 
ministrashon di programanan di ins- 
pekshon i rekonosementu riba tereno 
di ekipo pa detektá kandela i pa or- 
ganisá lcurso. 

Nan ta trata petishon di empresanan 
ku ta pidi rekonosementu komo dis- 
tribuidor di ekipo di kalidat i nan ta 
tene un registro di empresanan reko- 
nosé. 

Nan ta kontrolá empresanan rekono- 
sé regularmente i si nan ta lcumpli lcu 
kondishonnan di e marka di kalidat. 
Empresanan rekonosé por usa e stém- 
pel of logo dje marka di kalidat ku ta 
registrá lcomo propiedat di Kuerpo di 
Bombero Korsou. 

FINAN SIAMENTU 
DJE FUNDASHON 

Gobiernu no ta hinka plaka den e 
fundashon. 

Nan mes tin ku sóru pa fondo kob- 


rando pa nan aktividatnan entre otro 
otorgando dunando sertifikado di 
kalidat, atministrashon dje rapórt- 
nan di inspekshon i kobrando pa nan 
servisio. 

E fundashon no ta dependé di fondo 
di gobiernu i ta Brantwer Kórsou i 
Rampenbeleid tin ku slcupi e suma di 
ANG 154.027.07 ku e trabounan ta 
lcosta pa aña. 

Despues di tres aña e fundashon mes 
tin lcu produsi fondo. 

Komo ku importadónan i klientenan 
no ta organisá ainda, gobiernu ta 
paga e gastunan di fundashon promé 
biaha. 

Konsehero di gobiernu a evaluá e 
plan i a remarká ku statutonan dje 
fundashon no ta lcuadra lcu statuto- 
nan modelo di gobiernu i fundashon- 
nan di gobiernu. 

Minister di Hustisia mester laga 
kambia esaki loke e no a hasi ora ela 
manda e konsepto pa STBNO. 


Konmerashon di tres miembro di RRCK ku shofur a dal ku outo 


WILLEMSTAD. Djasabra awor 
4 ougustus ta kumpli eksaktamente 
sinlcu aña lcu tres di nos koredonan 
di RRCK a laga e bida aki despues di 
un aksidente trágiko. 

Esei a sosodé den un frakshon di 
sekónde i e impakto di dje ainda ta 
fuertemente presente. 

Hendenan speshal sinembargo no ta 
muri, nan ta bai si, pero ta keda tóg 
pa semper. 


E despedida di Kristen Leyba, Mo- 
nique van Meerwijk i Elton Mon- 
tesant, ta keda e nasementu di un 
rekuerdo permanente. Lolcual ta asi- 
na profundo den un kurason, nos no 
por pérde pa motibu di morto. 
Semper nan lo keda bibu den nos 
memoria. P’esei boso tur ta lceda in- 
vitá pa un seremonia kórtiku: 
riba djasabra 4 ougustus 2018 
pa 5 or p.m. 


na e pilá: Memorial 4 ougustus 2013 
adrés: H. Wiels Boulevard. 

UN I TUR TA LIBER PA TRESE 
FLOR, BELA, KRANS I PA PONE 
NA E PILÁ NA HONOR I MEMO- 
RIA DI NOS SERNAN KERI. 



tcorftf'Jilok) 


Tel: 583-1400 Fax: 583-1444 

Fakansi a kaba i parlamento lo kuminsa reuni atrobe 


WILLEMSTAD. Pais den krisis 
of no krisis, fakansi di parlamenta- 
rionan ta sagrado di manera ku na 
momentonan ku tin enorme duda 
riba kontinuidat di Inselair, masha 
preokupashon ku si refineria ta kon- 
tinua i Girobank a anunsia retiro di 
shen empleado, parlamentarionan ta 
retornando di nan fakansi. 

Nan ta tuma un siman mas pa des- 
kansá di nan fakansi pa dia 17 dje 
luna aki nan reanudá nan reunion- 
nan riba asuntunan di pais. 

E promé reunion (di Komishon Sen- 
tral) ta unu lcu a kuminsa pero no a 
kaba dia 26 di yuni ultimo kamin- 
da mester a deliberá lcu Minister di 
Desaroyo Ekonómiko i Minister di 
Tráfiko éts., enkuanto proyektonan 
pendiente pa ser ehekutá i nan pro- 
greso. 

E reunion ta kuminsa 9’or di mainta. 


Promé ku esei, dia 16 di ougustus lo 
reanudá e reunion di Komishon Sen- 
tral ku nan a skórs dia 21 di yuni ul- 
timo. 

E reunion ta programá pa 9’or di 
mainta. 

E reunion ta pa deliberá ku minister 
di Trafiko i Transporte i represent- 
ante di “Curaçao Civil Aviation Au- 
thorities” (CCAA) i gerensia di Inse- 
lAir enkuanto e situashon delikado 
pa seguridat di avionnan di Insel Air 
i aviashon en general di Kórsou. 

Djamars 14 di ougustus pa 10’or 
di mainta lo tin reunion publiko pa 
atendé dokumentonan ku a drenta, 
aprobá minutas reunionnan publiko 
di más ku dos aña pasá, esta: 
reunion di dia 1 februari 2016 
di reunion di 14 di mart 2016 
di reunion di 19 di séptémber 2017 
di reunion di 26 di séptémber 2017 


di 25 di novémber 2017. 

E reunion a pidi presensia di minis- 
ternan di Salubridat Publiko, di Fi- 
nansa, di Tráfiko i Transporte i di 
Desaroyo Sosial, Labor i Bienestar 
enkuanto situashon di nos grandinan 
den kasnan di lcuido i bienestar di 
nos grandinan en general. 

Dia 17 di ougustus lo tin reunion 

di Komishon Sentral lcu a para dia 26 
di yuni ultimo pa deliberá ku 
Minister di Steven Martina, minis- 
ter Zita Leito enkuanto proyektonan 
pendiente pa ser ehekutá i nan pro- 
greso, 

I finalmente lo tin reanudashon di 
otro reunion ku a slcórs dia 19 di yuni 
pa deliberá ku Minister di Hustisia 
enkuanto maneho di Kuerpo Polisial 
Kórsou (KPC) i Skol di polis (ORV). 
E reunion aki ta planeá pa djaluna 13 
di ougustus pa 2’or di mérdia. 


60 luna di prizon pa venezolanonan 
den laman ku kokaina 

WILLEMSTAD. Diasabra 


venezolanonan Jandel Acosta 40 
aña di edat, Ernesto Lopez Alvarez 
di 28 aña di edat i Richard Cam- 
pos Arresmendi di 28 aña di edat 
a tende wes dikta kastigu di prizon 
lcontra nan pa transportashon di 
348740 gram di lcokaina. 

Tabata dia 30 di óktober 2017 ku 
helikópter di wardakosta a kapturá 
e go-fast den awa di laman entre Bo- 
neiru i Kórsou lcu e venezolanonan 


na bordo i huntu lcu nan e droga. 

E trio sumamente nervioso a ku- 
minsá benta e paketenan lcu droga 
pafó di e go-fast den laman, pero e 
barku Zr.Ms. Zeeland a rekohé e 12 
paketenan grandi den kua e droga 
tabata empaketá i lcu finalmente ta- 
bata kontené 293 paki mas chikitu. 
A hasi tést di laboratorio ku a lcon- 
firmá ku aki enbérdat ta trata di 
kokaina ku e peso brutu di 348740 
gram. E venezolanonan, segun nan 
deldarashon na hustisia, tabatin e 


enkargo pa entregá e droga na un 
otro barlcu na e distansia di 200 mia 
for di e islanan Aves pa djei regresá 
Maracaibo bék. 

Abogado mr. H.S. Johannes, kende 
tabata enkargá ku e defensa di e 
venezolanonan a argumentá ku e 
demanda di pérsekushon di Minis- 
terio Publiko mester keda deklará 
no atmisibel, refiriendo na trata- 
donan internashonal vigente. 

Korte di hustisia sinembargo despu- 
es di a studia rapórt di un eksperto, 
esta profesor Lijnzaad, a konldui 
ku Ministerio Publiko a aktua ko- 
rekto. E trio a keda kondena na un 
kastigu di prizon di 60 luna. 

Schotte c.s. tin ku sinta 3 aña 
más si nan no paga but di OM 


WILLEMSTAD. Durante e rekis- 
itorio ku fiskal a tene den e kaso di 
ekspropiashon kontra Gerrit Schotte 
i Cicely van der Dijs, dado momen- 
to fiskal a hasi un opservashon an- 
tisipando un eventual kondena dje 
pareha. 

Ela anunsia ku si Schotte i Van der 
Dijs no paga e suma lcu wes lo im- 
poné eventualmente, e tin ku sinta 3 
aña adishonal riba e kastigu di 5 aña 
ku OM a pidi. 

Esei ta si akaso wes kondená e pare- 
ha pasobra sin kondena di kulpabili- 
dat, no tin pagamentu di paa. 
Ministerio Publiko ke kita 1,8 mion 
florin di plaka di soborno lcu ela 
haña pero Schotte a splika kaba ku 
ta debe so e tin. 

Ministerio Publiko ta interesá den e 
sén i si no tin sén, ta tres aña mas di 
kastigu. 

Ya kaba Schotte tin un kondena di 
3 aña ku ne momentonan aki t aden 
apelashon na Korte Supremo na 
Ulanda pero no por bisa ki dia sen- 
tensha kai. 

E suma ku Ministerio Publiko ke 
kita for di Schotte ta 213.000 dóler 
ku Francesco Corallo 800+ mil dóler 
via International Financial Planning 
Services Ltd pa su kuenta di banko 
suiso No Brand Ltd. 

Na Marshall Island den Pasifiko 
tambe tin un NV di Schotte riba 
kual nan a pone plaka. 

Schotte a pretendé den lcorte ku 


ela traha pa e 800+ mil dóler ku nan 
a registrá. 

E trabou a konsisti di un estudio pa 
traha un proyekto di apartamento 
na Kenepa. 

Pa Ministerio Publiko, tur esei ta 
kuenta di hada pasobra e no por a 
menshoná nómber dje persona ku a 
pidié studia e proyekto. 

E no por a mustra korespondensia, 
ni oferta, ni kontrat ni estudio di 
faktibilidat. 

Ademas esei lo a nifiká ku banda di 
su trabou lcomo diputado i miembro 
di Konseho Insular e tempu aya, e 
tabatin tempu pa traha pa 150.000 
florin pa luna! 

Pa kolmo ta dos aña i mei despues 
ku ela lcobra e plaka e lo a hasi e tra- 
bou. 

Pero loke a frega Schotte ta ku e no 
a méldu e entrada alci na belasting. 
Fiskal praktika- 
mente a haña 
ta un insulto 
pa Schotte bin 
ku un kuenta di 
hada di origen 
dje plaka i su 
destino paso- 
bra pakilco no 
mandé Kórsou 


mesora na lukgá di lastra e kapital 
via Chipe, Lituania i Isle of Man pe 
pone man riba dje tempu e tabata 
promé minister. 

Ni maske Schotte por a proba ku ela 
usa e plaka pa karidat, esei no ta ar- 
gumento sino solamente si ela haña 
e plalca legalmente. 

Su abogado praktikamente a tira 
sérbété den kuadrilatero riba e pun- 
to aki i no a reakshoná kontra nan 
pero ta haña ku mester warda riba e 
veredikto di Korte Supremo pa sa si 
definitivamente ela lcometé lcorup- 
shon. 

Un komentarista diaboliko a opservá 
den e kaso aki ku su abogado a bisa 
wes lcu e tabatin emster di 5 ora pa 
trese su argumentonan dilanti pero 
aparentemente ku maslce e usa 500 
ora, e no por konvensé wes. 

For di diasabra tin mas buelo entre Kórsou i Bogota 


WILLEMSTAD. For di diasabra e kompania di avi- 
ashon kolombiano Avianca a subi su frekuensia di buelo 
di 7 pa 11 pa siman entre Korsou i e sentro di konekshon 
di Avianca na Bogotá. 

Avianca a agregá kuater buelo pa siman ku nan sentro 
di konekshon fasilitando asina mas konekshon lcu desti- 
nonan global. 

Ademas dje buelo diario i direkto entre Kórsou i Bogota, 
Avianca lo tin buelo adishonal riba djaluna, djabierne, 
djasabra i djadumingu pa un total di 11 buelo pa siman. 
Nan ta bula e buelonan ku avionnan Airbus A320 ku por 
transportá 150 pasahero, 12 den Business Class i 138 
den Economy. 

Na tur ta 1200 stul pa siman riba e ruta, 600 ora di bin 


i 600 ora di bai. 

Biaheronan awor tin chéns di slcohe entre dos horario pa 
bai Bogota fasilitando asina si nan mester hasi konek- 
shon pa otro pais of otro kontinente. 

E gerente regional di Venta pa regioin di Panama i Ka- 
ribe, Pablo Serrano, a indiká ku biaheronan lo apresiá e 
umento di frekuensia entre e dos siudatnan. 

E orario ta lo siguiente: 



AV079 Curacao Bogotá 12:17 13:15 


Lunes, Viernes, 
sábado, domingo 


AV078 Bogotá Curacao 07:57 10:52 L unes, Viernes, 

sabado, domingo 


Konseho di Konsulta ta organisá: 

Diskushon sumamente util i nesesario riba 
kompetensha di kada ken den Reino 


WILLEMSTAD - Konseho di Konsulta di Kórsou 
i University of Curaçao Dr. Moises da Costa Gomez 
(UoC) ta bai organisá un foro di diskushon ku lo tuma 
lugá djárason dia 7 di novémber próksimo ku e meta pa 
krea un mihó bista i pa amplia e konosementu di e relas- 
hon i kompetensia di kada ken den Reino. 

For di 2010 ku regularidat a surgi tenshon na e islanan i 
riba nivel di reino enkuanto aplikashon di e kompeten- 
sia di Gobiérnu di Reino pa duna instrukshon (‘aanwijz- 
ing’) i e derecho di gobiérnunan pa disolvé parlamentu i 
ku Staten sa usa e posibilidat pa manda un minister kas 
lcu aseptashon di un moshon di deskonfiansa. 

Den práktika ta asina lcu tin un nesesidat pa amplia e 
bista - serka habitantenan en general pero tambe serka 
gobernante i miembronan di parlamentu - enkuanto e 
kompetensia i e relashonnan mutuo di órganonan im- 
portante di Kórsou i kon e sistema parlamentario ta fun- 
shoná. 


Den hopi kaso bou di e sirkunstansianan ei ta pone 
Gobernador dilanti dilemanan ferfelu. 

Ku mas konosementu i noshon por evitá diferensianan 
inesesario di opinion i por krea mihó komprenshon mu- 
tuo, loke por kontribui na un mihó funshonamentu di 
nos estado di derecho demolcrátiko. 

Titulo di e foro di diskushon ta ‘Instrukshonnan i 
Derecho di Disolve’ den e relashon mutuo na nivel di 
reino i di pais. 

E foro di diskushon lo tuma lugá den oula di UoC. 

Dos orador ku Konseho di Konsulta no a menshoná lo 
tene un introdukshon riba e tópikonan, sigui pa lcomen- 
tario di dos ko-referente. 

E promé introdukshon su tftulo ta ‘E kompetensia di in- 
strukshon di Gobiérnu di Reino den práktika’ i e di dos 
ta ‘E Derecho di disolvementu frente e regla di konfian- 
sa’. Den un fase mas avansá lo anunsiá mas informashon 
di e oradornan i e programa pa e foro di diskushon. 

Intemacional 

Kolaboradó di promé minister: 



Kaso di pornografia infantil a 
kaba den aresto di reshérshe 



PHILIPSBURG. Diasabra wes- 
komisario a bai di akuerdo lcu petis- 
hon di fiskal di Ministerio Publiko 
na Sint Maarten pa para e deten- 
shon di e kolaboradó personal di 
promé minister Leona Romeo-Mar- 
lin di Sint Maarten, Jerry Gerardus, 
i lag’é den libertat kondishonal bou 
di kondishonnan fuerte. 

Outoridatnan a detene Jerry Gerar- 
dus algun tempu pasá en relashon ku 
venta di joyeria hórtá i ku posible- 
mente tabata prosedente di atralco 
na Sint Maarten. 


Nan a lag’é bai diasabra pa motibu 
di su kondishon mediko i pasobra 
den prison na Sint Maarten no tin e 
fasilidatnan adekuado pa duné kui- 
do pasobra e prison no ta apto pa 
hende sano te pa e ta apto pa hende 
malu. 

Tur e problemanan dje 
reshérshe a kuminsa dia polis 
a arestá un Eskoses perverso 
i maniak seksual di 59 aña ku 
yama Colin Kirsten pa poseshon 
di pornografia infantil i moléster 
seksual di algun menor. 

E detenshon tabata pa delitonan lcu 
ela kometé aña pasá i e tabata pendi- 
ente pa su kaso bai korte pasobra dia 
ku mester a trata e kaso promé biaha 
na mei ultimo, nan a kaba di amputá 
parti di su bia robes. 

ela presentá riba krulc i mester a 
posponé e kaso te dia 30 di mei pero 
a bolbe posponé e kaso te dia 30 di 
september pasobra nan a bin haña sa 


mas delito dje Eskoses. 

Polis a haña un kóktel Molotov, ko- 
lcaina i joya hórtá den su kas i a start 
un investigashon kompletamente 
nobo. 

E Eskoses a rekonosé lcu e tabata 
tuma joya hórtá ku ela haña serka e 
reshérshe Gerardus. 

Di un kos a bin otro i a sali na lda 
lcu koleganan dje reshérshe tambe 
tabata den e géng di e delinkuent- 
enan i diasabra ta hasi un luna ku 
a tene entrada hudisial na kas Jerry 
Gerardus. 

Einan a deskubri mas kos: lcu tabatin 
hende ta paga e reshérshe pa falsifiká 
i lcopia dokumentonan di gobiernu 
violando su huramentu komo amte- 
nar i polis. 

Na momento di su detenshon Jerry 
Gerardus no tabata traha komo ko- 
laboradó di promé minister den loke 
awor a resultá di ta un ‘very bad 
choice’. 





Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Dominicano kier a abordá 
buelo pa su pais cu pasaporte falso 

PHILIPSBURG — Algun dia pasá un 
funshonario atento di Imigrashon na Prin- 
cess Juliana International Airport di Sint 
Maarten a nota algu straño ne pasaporte di 
un dominikano di 47 aña kende tabata pro- 
gramá pa abordá un avion pa bai su pais. 

Ne balie di Imigrashon ela duna e pasaporte 
pa kontról i e funshonario a ripará mesora ku 
e pasaporte tabata chimbo. 

Mesora e funshonario a informá miembro- 
nan dje tim di Kontról na érport i nan tambe 
a konfirmá lcu e pasaporte ta falsifiká. 

Komo ku intento di biaha ku pasaporte fal- 
sifiká ta un delito a arestá e dominikano i a 
konfiská e pasaporte pa polis trata di haña sa 
lcen a traha e pasaporte pe. 

Nan a hibé warda di polis na Philipsburg kaminda nan a tené pa interogashon. 




Na Sint Maarten: 

Polis a rescatá tres muhé 
Filipino cu pareha Hindu tabata eksplotá 


PHILIPSBURG — E komando polisial na Sint 
Maarten ku ta kombati trafikashon i kontrabanda hu- 
mano ta kondusiendo un investigashon penal bou di 
guia di un fiskal den e kaso di tres muhé filipino ku ta 
traha pa dos kas di famia di Hindu. 

Fiskol to investigondo ku si to 
eksplotoshon di kotibu por yomo e kos ei. 

Dos siman pasá un empleado di Sociale Zaken a informá 
polis ku e muhénan Filipino a bisa nan ku nan ke bai 
nan pais bék. 

Polis riba instrukshon di fiskal a intermedia entre e doño 
di trabou dje sirvientenan filipino i nan a lconta ku den 


prinsipio nan a bai di akuerdo ku e homber a ofresé nan 
pero despues no a kumpli ku loke a ofresé nan. 

Nan tabatin palabrashon ku dia nan ke bai nan pais e 
doño di trabou lo regla nan biahe i den e kaso aki tin 
ldaro señal di violashon di derecho humano. 

E investigashon no a finalisá ainda i fislcal no lce duna 
mas informashon riba e asuntu. 

Jonathan Williams 
tira mata den su 
auto na Simpson Bay 


R E C H E R - 
CHENAN na St. 

Maarten ta investi- 
gando e caso di tira- 
mento fatal di diado- 
mingo madruga. Di 
acuerdo cu e prome 
informacion, e prome 
yamada a drenta pa 
mas o menos 4.25 di 
madruga, cu ta bisa 
cu tabatin un caso di 
tiramento riba e ca- 
minda pa Aeropuer- 
to, den becindad di 
RBC Bank y Banco 
di Caribe na Simp- 


son Bay. 

Inmediatamente 
diferente unidad 
policial a ser dirigi 
n’e sitio, unda nan a 
bin haya un homber 
tira, morto den e 
auto, kende a keda 
identifica como Jon- 
athan Williams sinta 
tras di stuur, di auto 
cu number P-207. 
Aparentemente el a 
ser tira mata, na mo- 
mento cu e tabata sa- 
liendo for di un park- 




AiSora 




' pcat&uU rfcwte & @ne*H4ton4f. 


"Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa’’. 

Salmo: 23 

Cu inmenso tristeza na nos curason, 
nos kier participa fayecimento di: 



sra.Telma Teresita 
Willems-Alberts 

*17-05-1946 -103-08-2018 
Acto di entiero lo wordo anuncia despues 



ing-lot. Polis a sera 
henter e plaats-delict 
pa haci un investiga- 
cion rigoroso. 

Dr. Mercuur a pre- 
sente n’e sitio pa 
constata morto di e 
victima, mientras cu 
Fiscal Martin van 
Nes, lcende tambe a 
presenta n’e sitio, a 
dicidi di tuma e cur- 


pa den beslag. Pre- 
sente tambe tabata 
Hefe di Polis Carl 
John hunto cu varios 
hefe di su departa- 
mentonan. 

Te au ayera tardi, no 
tabatin mucho in- 
formacion adicional, 
mientras cu e inves- 
tigacion ta tumando 
su curso. 


Manera menciona, e 
victima a keda iden- 
tifica como Jonathan 
Williams, kende tin 
relacion cu famia Ar- 
rindell di Cul-de-Sac, 
kende tambe a recibi 
multiple tiro despues 
di bandona un esta- 
blecimento nocturno 
na Simpson Bay. 

